Kvantelektrodünaamika
Kvantelektrodünaamika (inglise keeles quantum electrodynamics; akronüüm QED) on osakestefüüsikas elektrodünaamika relativistlik kvantväljateooria, mis sisuliselt näitab kuidas interakteeruvad omavahel valgus ja mateeria. Kvantelektrodünaamika on esimene teooria, kus puuduvad vastuolud kvantmehaanika ja erirelatiivsusteooria vahel. Võib ka öelda, et QED on klassikalise elektromagnetismi kvantmehaaniline analoog. Kvantelektrodünaamika kujunes välja 1940. aastatel. 1965. aastal anti panuse eest kvantelektrodünaamikasse Nobeli füüsikaauhind Richard Feynmanile, Julian Schwingerile ja Shin'ichirō Tomonagale.